**Fiatalkorúak bűnelkövetése**

**Óravázlat**

**Büntethetőségi korhatár kérdése**

**Az ügy, ami megindította a vitát Magyarországon a büntethetőségi korhatár leszállításáról szóló vitát:**

**Kocsis Franciska ügy (2000. május)**

 2000. május 04-én a tizennegyedik életévét betöltött M. Viktória és a tizenkét éves D. Máté esete, akik Budapesten egy elhagyatott erdős területre csaltak egy tizenegy éves kislányt megleckéztetés céljából. Az elhagyatott helyszínen megkötözték és brutális kegyetlenséggel bántalmazták, majd megfojtották a kislányt, testi és lelki gyötrelmeket okozva áldozatuknak. A fiatalkorú elkövetőt a Fővárosi Ítélőtábla jogerősen 9 év börtönbüntetésre ítélte, míg a gyermekkorú elkövető, életkora miatt büntetlenül távozott.

Ez volt az az ügy, amely intenzív a vitát indított a jogászok és a gyermekekkel foglalkozó szakemberek között a büntethetőségi korhatár kérdésében. Végül a jogalkotó az ún. ***szektorális leszállítás*** mellett döntött: bizonyos súlyos, a társadalomra legnagyobb veszélyt jelentő bűncselekmények esetén a büntethetőségi korhatárt a 14. életévről a 12. életévre szállította le.

Korábbi szabályozás az életkor tekintetében:

* **Tradicionális magyar büntetőjog** a fiúknál 14 évben, a lányoknál 12 évben húzta meg a határt;
* **1819-ben** már a gyermekeket az „értelem hiányára” hivatkozva nem javasolták büntetni (Vuchetich Mátyás publikációja)
* **1843. évi törvényjavaslat** egységesen a 12. életévet javasolta;
* A **Csemegi Kódex** (1878. évi V. törvény) szerint a büntethetőség alsó korhatár 12 év volt, a fiatalkor a 16. életévig tartott. Ezen kívül figyelembe vették a gyermek szellemi és morális fejlettségét is; ha a 12-16 éves személy felismerte cselekménye bűnösségét – büntetést kapott, de a felnőttekénél sokkal enyhébbet; a belátási kép. jogkérdés volt.
* **1908. évi** XXXVI. törvénycikk (I. Bn.) – megtorlás helyett megelőzés a cél; bevezette a fk. fogalmát: 12-18 évesek; 12 éven aluliaknál, ha megfelelő családja volt, a bíróság elrendelhette, hogy a család vagy az iskola fenyítse a gyermeket (dorgálás vagy iskolai elzárás)
* **1950. évi II. törvény** **(Btá.)** – 12. életév volt az alsó korhatár (9. §); a büntetéskiszabásnál az általános enyhítési szabályt lehetett alkalmazni, a bíró döntötte el (51. § (1) bek.);2-14 évesek - csak nevelő szankciók (megrovás, próbára bocs., jav-nev., gyógyped-i nevelés)
* **1961. évi V. törvény** (Btk.): felemelte 14 évre! Fiatalkorú az, aki 14 éves elmúlt, de a 18. életévét még nem töltötte be (85. § (1) bek.)
* **1978. évi IV. törvény** (korábbi Btk.): ugyanígy maradt (23. §)

**Jelenlegi szabályozás (Btk. 2012. évi C. törvény):**

**16. §**[**\***](https://net.jogtar.hu/jogszabaly?docid=a1200100.tv#lbj6idf942)Nem büntethető, aki a büntetendő cselekmény elkövetésekor a tizennegyedik életévét nem töltötte be, kivéve

*a)* az emberölés [160. § (1)-(2) bekezdés],

*b)* az erős felindulásban elkövetett emberölés (161. §),

*c)* a testi sértés [164. § (8) bekezdés],

*d)* a hivatalos személy elleni erőszak [310. § (1)-(3) bekezdés],

*e)* a közfeladatot ellátó személy elleni erőszak [311. §, ha a 310. § (1)-(3) bekezdése szerint minősül],

*f)* a hivatalos személy vagy közfeladatot ellátó személy támogatója elleni erőszak [312. §, ha a 310. § (1)-(3) bekezdése szerint minősül],

*g)* a terrorcselekmény [314. § (1)-(2) bekezdés],

*h)* a rablás [365. § (1)-(4) bekezdés], és

*i)* a kifosztás [366. § (2)-(3) bekezdés]

elkövetőjét, ha a bűncselekmény elkövetésekor a tizenkettedik életévét betöltötte, és az elkövetéskor rendelkezett a bűncselekmény következményeinek felismeréséhez szükséges belátással.

Legsúlyosabb szankció: 1-4 évig terjedő javítóintézeti nevelés (nem büntetés, hanem intézkedés.

**Beszámítási képesség**: (megléte a büntethetőség feltétele): „Nem szenved az elmeműködés olyan kóros állapotában, amely képtelenné teszi arra, illetve korlátozza abban, hogy cselekménye következményeit belássa (*felismerési képesség*), vagy hogy ennek megfelelően cselekedjék (*akarati képesség*).” *(Dósa Ágnes)*

**Belátási képesség:**„a fiatalkorú az elkövetett konkrét bűncselekmény vonatkozásában **erkölcsileg és értelmileg** kellően fejlett volt ahhoz, hogy felismerje cselekménye jogellenességét, valamint, hogy e felismerésnek megfelelően cselekedjen.” *(Vaskuti András)*

A törvénymódosítás miniszteri indokolása szerint:

* „Napjainkban a gyermekek biológiai fejlődése felgyorsult, a gyermekek korábban „érnek”, az információs forradalom következtében a kiskorúakat már tizennegyedik életévüket megelőző életszakaszukban elérik a társdalom olyan különféle hatásai, amelyektől a korábbi időkben védve voltak.”
* a súlyos, életellenes bűncselekmények elszaporodottsága
* az agresszív problémamegoldás, érdekérvényesítés terjedése a fiatalok között
* a speciális prevencióhoz mindenképpen szükséges a büntetőjog eszközeinek igénybevétele;
* a büntető igazságszolgáltatásba és a büntetés elrettentő erejébe vetett hit;
* célja: reintegráció, törvénytisztelő életmód elősegítése;

Gyermekkorú bűnelkövetők száma

* A gyermekkorú elkövetők aránya bűncselekménycsoportok szerint (2012-ben):
	+ vagyon elleni bűncselekmények (59,6%) csökkent
	+ közrend elleni bűncselekmények (21,39%) száma nőtt
	+ személy elleni bűncselekmények (13,67%) száma nőtt
* Életkori megoszlás a törvénymódosítást megelőző 5 évben:

 0-10 év: ~ 20%

 11 év: ~ 15%

 12 év: ~ 25% (22-25%) } ⇒ 12-14 év: ~ 65%

 13 év: ~ 40%

**A fiatalkorú elkövetők általános jellemzői**

* az elkövetőktöbb mint 80% fiú;
* többségük büntetlen előéletű;
* jellemző a társas elkövetés
* többségük kétszülős családban nevelkedett
* prekriminális cselekmények gyakori előfordulása (pl.: iskolakerülés)
* fő motívum az anyagi haszonszerzés, agresszivitás
* legtöbben fővárosiak, de aktívak a Borsod-A-Z megyeiek is (Szabolcs-Szatmár, Hajdú-Bihar)

**A bűnözési aktivitás alakulása életkor szerint**

*A kriminalitás*

* kezdete: korai serdülőkor (9-10. életév)
* csúcspontja: tinédzserkor közepe-vége (18-19. életév)
* csökkenése: fiatal felnőttkor vége (23-24. életév)

*A bűnözés és az életkor összefüggéseit befolyásolja:*

* a nem
* a bűncselekmény típusa (pl.: a szexuális bűncselekmények elkövetői idősebbek)

***Mit jelent a fiatalkor kriminológiai értelemben? 3 szakaszra bontható:***

1. 14 év alattiak – gyermekbűnözés

2. 14-18 évesek – fiatalkori bűnözés

3. 18-24 évesek – fiatal felnőttek (ifjúkor); oka: felnőtté válás kitolódása; a fiatalok a 18. életévükben nem lépnek át a felnőttek világába, hanem még tanulnak, otthon laknak, nincs önálló keresetük, nem alapítanak családot, stb.

Egy hazai reprezentatív vizsgálat szerint, amit 15-25 éves korosztályban végeztek, kimutatták, hogy a 15-18 évesek 98%-a a szüleivel lakik, a 19-25 évesek 75%-a lakik otthon. Akik elköltöztek, azoknak több mint fele legalább hetente találkozik a szüleivel. A fiatal felnőttek 82%-a rászorul anyagilag a szülei támogatására.

– TEHÁT a fiatal felnőttek TÖBB HASONLÓSÁGOT MUTATNAK A 18 ÉVEN ALULIAKKAL. Ebből adódhat, hogy sokan fiatal felnőttként követi el első bcs-ét.

**Pszichológiai és testi változások serdülőkorban:**

- **testi változások** (hormonális hatások következménye – másodlagos nemi jelleg kialakul, a test „felnőttesebbé válik)

- **kognitív (gondolkodásbeli) változások**: erkölcsi gondolkodás is kellően fejlett ahhoz, hogy megkülönböztesse a jót a rossztól. Képes arra is, hogy megítélje, hogy cselekedete megfelel-e ezen normáknak és ha nem ezek szerint cselekszik, képes megindokolni, hogy miért fordult szembe azokkal.

- **prefrontális lebeny aktivitás csökken** – empátia csökken;

 kockázatkereső attitűd

**Korunkban központi szerepet kap az egocentrizmus, melyet jól szemléltet a „szelfik” térhódítása. Az énközpontúság nagymértékben csökkenti az empátiát, az emberség alapját, ezért vált szükségessé gyermekeink fókuszának átalakítása „Én”-ről „Mi”-re. A** tizenévesek empátiaszintje 40 százalékkal alacsonyabb, mint harminc évvel ezelőtt, ezzel párhuzamosan a nárcizmus 58 százalékkal emelkedett körükben, alapoz a legfrissebb kutatásokra a szerző.

(***Michele Borba könyve: Szelfimánia)***

**IDENTITÁSKERESÉS IDŐSZAKA**

**-** ez a szereppróbálgatások, az „én” meghatározásának időszaka;

Elvileg ez a húszas évek közepére lezárul és a fiatal meg tudja határozni önmagát a világban. Azonban lehetnek olyan tényezők, amelyek ezt a folyamatot késleltetik vagy van olyan, hogy valaki megreked egy adott szinten.

Minden életszakasznak van egy „krízise”, amivel meg kell küzdenie a fiatalnak. Az identitás szintje attól függ, hogyan küzd meg a fiatal az adott nehézséggel (krízissel).

Az identitás négy szintje (James Marcia):

1**. Identitásdiffúzió**: még nincs integrált énképe. Látszólag sok minden érdekli, lelkes, keresi az útját. Ezt a folyamatot késleltetheti, sőt le is állíthatja a „mamahotel” helyzet, ilyenkor a fiatal egy külvilág által uralt, szorongó felnőtté válhat és így is maradhat.

2. **Korai zárás**: a fiatal anélkül dönt jövőbeli énje mellett (tehát a mi szeretne lenni, hogyan határozza meg magát), hogy végigjárta volna az identitáskeresés rögös útját. Aláveti magát a környezete – családja – elvárásainak (pl.: szakmaválasztásnál, világnézeti szempontból, stb.). Az így kapott identitás azonban kényszerszereppé válhat. Akár az ennek való további megfelelést, akár a kiugrást választja, traumatikus helyzetet teremthet vele.

3. **Moratórium**: az útkeresés túlságosan elhúzódik. Érzelmileg felfokozottak, mert próbálják megtalálni és összehangolni a saját és a külső elvárásoknak megfelelést. Ez szorongást, bizonytalanságérzetet okozhat.

4. **Az identitás elérése**: végigmegy az identitáskeresés kételyekkel, kérdésekkel meghatározott útján, végül megtalálja és meghatározza önmagát a társadalomban és ennek különböző szféráiban (munka, család, párkapcsolat, stb.).

A „Z” generáció tehát jelenleg a 22. év alatti korosztály. Ők a legoktatottabb generáció, akik az információs társadalom korának gyermekei, az úgynevezett **digitális bennszülöttek**, ugyanis szabadidejük nagy részében virtuális közösségekben élnek, életüket, kapcsolataikat ezen internetes közösségek determinálják. Egyre hosszabb ideig kötődnek a szülői házhoz, nem törekszenek családalapításra, szociális kapcsolataik gyengülnek, de értelmi képességeik jobbak, vagy legalábbis érettebbek, ám érzelmi képességeik nem fejlődnek ugyanezen a szinten.

**Kriminológiai elméletek**

Az életkor és a bűnelkövetés összefüggései alapján:

**Statikus modellek -** bűnelkövetéstől való elszakadást vagy a bűnözővé válás kockázatának csökkenését elsősorban a gyermekkorból való kilépéssel – azaz belső változással – magyarázzák. Tehát önmagában az idősebb életkor – a serdülőkor elhagyása – már csökkenti a bűnelkövetővé válási kockázatot.

**Dinamikus modell**: a bűnelkövetésre ható külső és belső tényezőket komplex módon, egy állandóan változó folyamat részeként értelmezi. A bűnelkövetéstől való elszakadás nem történik meg önmagában az életkor előrehaladásával, hanem ahhoz valamilyen erőteljes külső hatásra is szükség van (pl.: munkába állás, komoly párkapcsolat, családalapítás)

**QUETELET**: az életkor előrehaladtával csak bizonyos ideig fejlődik az egyén fizikai ereje és „szenvedélye” (ez alatt szerintem az érzelmi-indulati élet fejlődésére, az érzelmi-indulati fékek erősségére / gyengeségére utal).

- 3 tényező befolyásolja az emberi viselkedést: az erő, a szenvedély és a józan ész. Ezek közül, ha a józan ész nem elég erős, hogy legyőzze a másik kettőt, az könnyen vezethet a bűnelkövetéshez. A bűnözés szempontjából legaktívabb kor: 20-30 évesek.

**MOFFITT: két típusú bűnelkövetőt különböztet meg:**

 1. csak fiatalkorra korlátozódó bűnelkövetés

2. felnőttkorban is folytatódó, élethosszig tartó bűnelkövetés

Bizonyos erőszakos bűncselekmények elkövetése tipikusan az idősebb korosztályhoz kapcsolódik, tehát nem minden erőszakos bűncselekményre igaz, hogy a legaktívabb kor a fiatal felnőtt kor. Pl.: szexuális bcs-ek, emberölés, mert ezeknél az átlagéletkor inkább 38-39 év.

**HIRSCHI:** (1969) **kötődés-elmélete**: a bűnelkövetővé válás attól függ, hogy milyen mértékben kötődik a gyermek az őt körülvevő környezethez, ezáltal a társadalomhoz. Tehát a szociális kötések meggyengülése vagy felbomlása vezet a devianciák kialakulásához.

*Továbbfejlesztett elmélete: (Hirschi és Gottfredson, 1990)*

Erős kötődés – erősebb önkontroll

Érzelmi elhanyagolás – gyenge önkontroll – bűnelkövetés

Önkontroll erőssége határozza meg a bűnelkövetésben való részvételt vagy az ettől való távolmaradást.

**D. P. FARRINGTON**:

Egyénen belüli tényezők – pszichológiai tényezők

Egyénen kívüli tényezők – szociológiai tényezők

egyéni rizikófaktorok: korai viselkedésproblémák; érzelmi faktorok – erős/gyenge viselkedéskontroll, aktivitás/gátlás megjelenésének aránya;gyenge kognitív fejlődés; alacsony intelligencia szint; hiperaktivitás; családszerkezet; nagy család;

családi rizikófaktorok: szülői felkészültség, szülői gondozás minősége; elhanyagolás, rossz bánásmód; családi erőszak; válás; szülői pszichopátia, szociopátia; szülők antiszociális viselkedése; nagyon fiatal szülők;

**Rizikófaktorok az egyes fejlődési szakaszokban (WHO, 2015)**

Fejlődési szakaszok: fogantatás és korai csecsemőkor (0-1 év), csecsemőkor (1-3 év), gyerekkor (4-11 év), korai serdülőkor (12-14 év), késői serdülőkor (15-18 év), korai felnőttkor (18-29 év) - ez utóbbi nálunk a fiatal felnőttkor, ami 18-24 éves korra tehető;

1. egyéni rizikófaktorok pl:

- egész gyermekkort meghatározó tényezők: férfi nemhez tartozás, genetikai zavar, alacsony intelligencia

- fogantatástól – korai serdülőkorig (12-14 éves): szülői droghasználat, gyermekbántalmazás;

- csecsemőkor (1-3 év) – késői serdülőkor (15-18 év): figyelemzavar, hiperaktivitás, viselkedési zavar és más magatartászavarok; alacsony iskolai végzettség;

- 12 éves kortól: droghasználat, alkoholabúzus, bűnelkövetésben való részvétel;

- 15 éves kortól: munkanélküliség;

2. családi és közeli társas kapcsolatok mint veszélyforrások:

elhanyagoló szülő környezet; durva és következetlen szülői fegyelmezés; szülők válása; tiniterhesség; antiszoc. viselkedés a családban; munkanélküliség a családban; terhesség alatti alkoholabúzus;

serdülőkortól: bűnöző kortárscsoport, bandatagság, iskolai zaklatás és áldozattá válás;

3. Közösség és társadalom mint veszélyforrás: alkoholhoz hozzáférés szabadsága; illegális drogpiac kiterjedtsége; hozzáférés lőfegyverhez szabadsága; szegénység; társadalmi egyenlőtlenség;

**A fiatalkorúakat körülvevő mikrostrukturális tényezőkből eredő kockázatok**

* ***Család:*** szülői elhanyagolás, durva és következetlen szülői nevelés, terhesség alatti alkohol- vagy drogfogyasztás, tiniterhesség, kriminális családtagok;
* ***Iskola***: iskolai abúzus (zaklatás, bántalmazás), címkézés, rossz tanulmányi eredmény
* ***Kortársak***: deviáns csoportosulás, alkohol- és droghasználat;
* ***Hasznos szabadidő-eltöltés*** (sport, művészeti foglalkozás, stb.) ***hiánya***
* ***Online*** ***tér*** – „digitális bennszülöttek”

(„Z” generáció: 1995-2005. között születettek)

**A fiatalkorúakat körülvevő makrostrukturális tényezőkből eredő kockázatok**

* Kisközösségek hiánya (ez akár a mikrostrukturális kockázatokhoz is sorolható, tulajdonképpen a kettő között áll)
* Alkoholhoz, legális droghoz hozzáférés szabadsága
* Kábítószerek elterjedtsége
* Szegénység mértéke a társadalmon belül
* Társadalmi egyenlőtlenség mértéke
* Lőfegyverhez jutás szabályozásának szigorúsága

**A fiatalkorúakra vonatkozó kutatások alapkérdései**

1. Alapadatok (nem, kor, származás)
2. Szociológiai mutatók, családi viszonyok
3. Iskola, lakókörnyezet
4. Szabadidő eltöltési szokások
5. Attitűd, személyiség
6. Áldozattá válás
7. Devianciák, elkövetett bűncselekmények

**Fiatalkorúakkal kapcsolatban felmerülő, devianciákkal kapcsolatos kérdések**

* Alkohol- és drogfogyasztási szokások
* Vagyon elleni cselekmények (rongálás, bolti lopás, betöréses lopás, autófeltörés, stb.)
* Vagyon elleni erőszakos bűncselekmények (rablás, zsarolás, stb.)
* Személy elleni erőszakos cselekmények (testi sértés =„verekedés”, fegyverhasználat, stb.)
* Internetes, számítógépes bűncselekmények (zene- és film letöltése, hekkelés)
* Online elkövethető, fk-akhoz is kapcsolódó bűncselekmények: zaklatás, gyermekpornográfia
* Kábítószerrel kapcsolatos cselekmények (kereskedelem)